बाइक रैली निकालकर सम्मेलन में पहुंचेंगे मांडू के सैकड़ों कार्यकर्ता
रामगढ़स्थित पटेल छात्रावास में सोमवार को होने वाले जिला सम्मेलन में भाग लेने के लिए मांडू के चार पंचायतों से सैकड़ों कार्यकर्ता बाइक रैली निकालकर कार्यक्रम में पहुंचेंगे। यह जानकारी पार्टी के जिला उपाध्यक्ष लालचंद महतो ने दी। उन्होंने बताया कि रैली हेसागढ़ा से प्रारंभ होकर प्रखंड मुख्यालय मांडू चौक पहुंचकर पुनः रामगढ़ के लिए रवाना होगी। इसमें मांडू डीह, मांडू चट्टी, पुंडी हेसागढ़ा पंचायत से सैकड़ों कार्यकर्ता बाइक पर सवार होकर रामगढ़ पहुंचेंगे। इधर कार्यक्रम को सफल बनाने के लिए मांडू विधानसभा के प्रभारी तिवारी महतो के नेतृत्व में दर्जनों कार्यकर्ताओं ने रविवार को चारों पंचायतों में सघन दौरा किया। दौरा में मुख्य रूप से जिला उपाध्यक्ष लालचंद महतो, रामवृक्ष महतो, मदन महतो, जगेश्वर महतो, बृजलाल महतो, बबलू साव, राजू गंझ, युगेश्वर महतो, मनोज मुर्मू, राथो महतो, राजू टुडू मौजूद थे।
bho_Deva hin_Deva